**8517 Magyargencs, Petőfi u. 127.**

**ikt.szám:…….../2023.**

**J E G Y Z Ő K Ö N Y V**

Készült: Magyargencs Község Önkormányzata Képviselő-testületének 2023. június 15-i nyilvános üléséről, mely 13 óra 00 perckor kezdődött.

Az ülés helye: Polgármesteri Hivatal Magyargencs

Jelen vannak: Magyargencs Község Önkormányzata Képviselő-testülete részéről

Boros Tamás Polgármester

Dr. Thoma Elek

Boros Norbert

Erdély Tamás

Vida Gábor

Távol van: -

Tanácskozási joggal: Novák Edit aljegyző

Meghívott: -

Érdeklődő: - fő

Boros Tamás polgármester köszönti a megjelenteket, megállapítja, hogy Magyargencs Község Képviselő-testülete határozatképes, mivel a megválasztott 5 fő képviselő közül 5 fő jelen van. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Magyargencs község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozza:

**36/2023.(VI.15.) önkormányzati határozat**

Magyargencs Község Önkormányzatának képviselő-testülete 2023. június 15-i ülésének napirendjét az alábbiak szerint határozza meg:

1. Védőnői feladatátadással kapcsolatos ügyek

Előadó: polgármester

1. A települési hulladékkal kapcsolatos hulladékgazdálkodási közszolgáltatásról és a közterületek tisztán tartásáról szóló 1/2015.(II.24.) önkormányzati rendelet hatályon kívül helyezéséről

Előadó: polgármester

1. Szociális célú tüzelőanyag támogatás helyi szabályairól szóló rendelet elfogadása

Előadó: polgármester

1. Kulturális együttműködés Vajka településsel

Előadó: polgármester

1. Marcal-Menti Ivóvízminőség Javító Önkormányzati Társulás megszüntetése

Előadó: polgármester

1. Polgármestert megillető cafeteria-juttatás 2023. évi keretösszegének megállapítása

Előadó: aljegyző

1. Vegyes ügyek

Előadó: polgármester

**Napirendek tárgyalása:**

**1)Védőnői feladatátadással kapcsolatos ügyek**

**Előadó: polgármester**

Boros Tamás polgármester elmondja, hogy a védőnői feladatokat átveszi az állam. A lakosság nem érez érez meg semmit a változásból. Jelen esetben a Veszprém Vármegyei Csolnoky Ferenc Kórház veszi át a feladatot. Alapesetben a gesztor önkormányzattal megállapodást köt a költségek megtérítésére, a védőnő átvételére, az iskola-egészségügyi védőnői ellátás nyújtására. Ahhoz, hogy mi is tudjuk tovább tudjuk számlázni a költségeinket, nekünk is megállapodást kell kötnünk az ingó és ingatlan használatára.

Boros Tamás polgármester ismerteti a megállapodás tartalmát.

Megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**37/2023. (VI.15.) önkormányzati határozat**

Magyargencs Község Önkormányzati Képviselő-testülete megismerte a Veszprém Vármegyei Csolnoky Ferenc Kórházzal kötendő megállapodás tervezetet ingatlan és ingó eszközök ingyenes használatba adása tárgyában, az abban foglaltakkal egyetért. Felhatalmazza a polgármestert a szükséges intézkedések megtételére.

Felelős :polgármester

Határidő: azonnal

Boros Tamás polgármester elmondja, hogy Az Eatv. 23. § (2) bekezdése alapján: „Az egészségügyi szolgálati jogviszonyban foglalkoztatott védőnő és a védőnői ellátás körében foglalkoztatott személy tekintetében a munkáltatói jogokat 2023. július 1-től az az irányító vármegyei intézmény gyakorolja, amely területileg illetékes az érintett védőnői körzet tekintetében. Az egészségügyi szolgálati jogviszonyban foglalkoztatott védőnő jogviszonyát a munkáltatói jogutódlás nem érinti, azt folyamatosnak kell tekinteni. A munkáltatói jogok átadásához szükséges a megállapodás megkötése.

Boros Tamás polgármester ismerteti a megállapodás tartalmát.

Megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta

**38/2023. (VI.15.) önkormányzati határozat**

Magyargencs Község Önkormányzati Képviselő-testülete megismerte a Veszprém Vármegyei Csolnoky Ferenc Kórházzal kötendő feladatellátási megállapodás tervezetet az iskola-egészségügyi védőnőiellátás nyújtására, az abban foglaltakkal egyetért. Felhatalmazza a polgármestert a szükséges intézkedések megtételére.

Felelős: polgármester

Határidő: azonnal

**2) A települési hulladékkal kapcsolatos hulladékgazdálkodási közszolgáltatásról és a közterületek tisztán tartásáról szóló 1/2015.(II.24.) önkormányzati rendelet hatályon kívül helyezéséről**

**Előadó: polgármester**

Boros Tamás polgármester elmondja, hogy a hulladékról szóló 2012. évi CLXXXV. tv. 53/A. § alapján a Magyar Állam az állami hulladékgazdálkodási közfeladat gyakorlásának jogát koncesszióba adta 2023. július 1. napjával kezdődően 35 évi időtartamra a MOL Magyar Olaj- és Gázipari Nyrt. részére. A koncessziós időszak alatt a jogszabályban meghatározott követelményeknek megfelelő ellátást minden magyarországi településen biztosítani kell. A Ht. 35. § (1) bekezdése 2023. július 1. napjától nem ad felhatalmazást – kivéve az elhagyott hulladék felszámolásához szükséges helyi intézkedések köre – arra, hogy a települési önkormányzat önkormányzati rendeletben állapítsa meg a hulladékgazdálkodási közszolgáltatással kapcsolatos feltételeket, amely miatt a hulladékgazdálkodási közszolgáltatásról szóló önkormányzati rendelet hatályon kívül helyezése szükséges.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**7/2023.(VI.23.) önkormányzati rendelete**

**Magyargencs község Önkormányzat Képviselő-testülete úgy döntött, hogy a települési hulladékkal kapcsolatos hulladékgazdálkodási közszolgáltatásról és a közterületek tisztántartásáról szóló 1/2015.(II.24.) önkormányzati rendelet hatályon kívül helyezéséről szóló, fenti** számú rendeletét az előterjesztésben foglaltaknak megfelelően megalkotja.

**3)Szociális célú tüzelőanyag támogatás helyi szabályairól szóló rendelet elfogadása**

**Előadó: polgármester**

Boros Tamás polgármester elmondja, hogy az önkormányzat pályázatot nyújtott be szociális tüzelőanyagra. A pályázat sikeres volt, 106 q barnakőszénre 403.860 Ft összegben. A barnakőszén megvásárlására az ajánlatok bekérése folyamatban van, a rendelet megalkotása szükséges. A rendeletnek legkésőbb a barnakőszén megvásárlását követő 10. napig hatályba kell lépnie.

Ismerteti a rendelet tervezetet.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**8/2023.(VI.23.) önkormányzati rendelete**

**Magyargencs község Önkormányzat Képviselő-testülete úgy döntött, hogy szociális célú tüzelőanyag támogatás helyi szabályairól**

**szóló, fenti** számú rendeletét az előterjesztésben foglaltaknak megfelelően megalkotja.

**4) Kulturális együttműködés Vajka településsel**

**Előadó: polgármester**

Boros Tamás polgármester elmondja, hogy a szlovákiai Vajka településsel évek óta baráti viszonyt ápol Magyargencs település. Kölcsönösen látogattuk egymás rendezvényeit. Szeretné a kapcsolatot magasabb szintre emelni egy további határon túli kulturális együttműködés reményében.

Megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta

**39/2023.(VI.15.) önkormányzati határozata**

Magyargencs Község Önkormányzati Képviselő-testülete kifejezi szándékát, hogy határon túli kulturális együttműködést kezdeményez a szlovákiai Vajka településsel. Felhatalmazza a polgármestert a szükséges intézkedések megtételére.

Felelős: polgármester

Határidő: folyamatos

**5) Marcal-Menti Ivóvízminőség Javító Önkormányzati Társulás megszüntetése**

**Előadó: polgármester**

Boros Tamás polgármester elmondja, hogy az Ivóvíz Társulás elvégezte feladatát, időszerű a megszüntetése. Szergény nem fizette be a hozzájárulását anno, így a Boroszlán Zrt-nek 570 e Ft összegű számlát nem tudott a társulás kifizetni. 2018-ban Mihályháza csatlakozott a rendszerre, a megállapodás szerint neki is be kellett fizetnie vízfelhasználás arányában. A befizetést most teljesítette, így az az összeg pénzmaradványként felosztásra kerül szintén ivóvízfelhasználás arányában. Részletesen ismerteti az előterjesztést.

Megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta

**40/2023.(VI.15.) önkormányzati határozata**

**A „Marcal-Menti Ivóvízminőség Javító Önkormányzati Társulás megszüntetése**

1. Magyargencs Község Önkormányzatának Képviselő-testülete a Marcal-menti Ivóvízminőség Javító Önkormányzati Társulás 2023. július 31. napjával történő megszüntetéséről határoz. Felhatalmazza Boros Tamás polgármestert a határozat mellékletét képező társulás megszüntetéséről szóló megállapodás aláírására.

Felelős: polgármester

Határidő: azonnal

1. A Képviselő-testület felkéri a Nemesszalóki Közös Önkormányzati Hivatal jegyzőjét, hogy a megszűnő társulás záró beszámolójának elkészítéséről a megszűnés napjával – 2023. július 31., mint fordulónappal – gondoskodjon.
2. A Képviselő-testület felkéri a Nemesszalóki Közös Önkormányzati Hivatal jegyzőjét, hogy a megszűnő társulás irattári anyagának elhelyezéséről és biztonságos megőrzéséről gondoskodjon.

Felelős:jegyző  
Határidő: azonnal

**6) Polgármestert megillető cafeteria-juttatás 2023. évi keretösszegének megállapítása**

**Előadó: aljegyző**

Novák Edit aljegyző elmondja, hogy a polgármesteri cafeteria keretösszeget határozatban szükséges elfogadni. A 2023. évi költségvetés külön tételként tartalmazta a nettó 400 ezer Ft-os keretösszeget. Ismerteti az előterjesztés és a szabályzat tartalmát. Elmondja, hogy már nincsenek zsebek, így arról nem kell nyilatkozni.

Dr. Thoma Elek alpolgármester megkérdezi, hogy van-e valakinek kérdése, hozzászólása?

Boros Tamás polgármester kéri kizárását a szavazásból.

Dr. Thoma Elek alpolgármester megkérdezi, hogy van-e valakinek kérdése, hozzászólása?

Dr. Thoma Elek alpolgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**41/2023. (VI.15.) önkormányzati határozat**

Magyargencs Község Önkormányzatának Képviselő-testülete úgy döntött, hogy Boros Tamás polgármestert kizárja a szavazásból.

Felelős: alpolgármester

Határidő: azonnal

Dr. Thoma Elek alpolgármester megkérdezi, hogy az előterjesztés kapcsán van-e valakinek még hozzászólása?

Dr. Thoma Elek alpolgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**42/2023. (VI.15.) önkormányzati határozat**

Magyargencs Község Önkormányzatának Képviselő-testülete a polgármester cafetéria- juttatásának keretösszegét 2023. évben nettó 400.000 Ft-ban állapítja meg.

A képviselő-testület a cafeteria-juttatással összefüggő szabályokat az előterjesztés szerinti tartalommal elfogadja, rendelkezéseit 2023. január 1-től kell alkalmazni.

Felkéri az aljegyzőt a szükséges intézkedések megtételére, az alpolgármestert a szabályozás aláírására.

**Határidő: azonnal**

**Felelősök: Novák Edit aljegyző**

**Dr. Thoma Elek alpolgármester**

**7)Vegyes ügyek**

**Előadó: polgármester**

Boros Tamás polgármester elmondja, hogy ismét pályázott a település a Virágos Veszprém Megye címre. Ha idén is nyerne a település, akkor megkapnánk végérvényesen a címet.

Ki kellene tűzni a bográcsfesztivál időpontját is. Az augusztus végét kellene megcélozni, a 2023. augusztus 26-a megfelelő időpont lehet.

Az időponttal a Képviselő-testület egyetért.

A falunap sikeresen lezajlott, jó idő volt, a programok színesek, változatosak voltak. Július 24.-től kezdődik a szokásos program, kirándulással, bábelőadással, sok játékkal.

Megkérdezi van-e valakinek még kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2023. június 15-i nyilvános ülést 15 óra 24 perckor berekeszti.

K.m.f.

Boros Tamás Ivanics Barbara

polgármester jegyző

A jegyzőkönyv tartalmáért felel:

Novák Edit

aljegyző